Downloaded from YTS.MX
Official YIFY movies site: YTS.MX
SANTO ANDRÉ - SÃO PAULO
Drugi veljače.
Danas nam je godišnjica veze.
2. VELJAČE 2008.
Moj dečko i ja vrlo smo prisni.
Sretni smo.
Volim ga.
Bezuvjetno.
Eloá i Lindemberg.
Vječna ljubav.
OSAM MJESECI POSLIJE
Želim osvetu.
Mnogi će platiti za ovo.
Mnogi će patiti i plakati.
POLICIJA
13. LISTOPADA 2008. 21 H
Policajac me nazvao s mobitela moga supruga.
Odmah sam se uplašila.
Pitala sam: „Je li doživio nesreću? Je li ga tko udario? Može li govoriti?”
Rekao je: „Ne, on je dobro,
ali vaša je kći zarobljena u stanu.
Zarobljena je. Njezin dečko ju je ondje zarobio.”
ELOÁ PIMENTEL: OTMICA UŽIVO
13. LISTOPADA 2008. 14 h
Na dan otmice…
kad sam došao kući,
neumorno sam kucao na vrata.
Dozivao sam i vikao, ali nitko nije odgovarao.
Pomislio sam da moja sestra spava.
„Čovječe, to je nemoguće.”
Kad sam došao kući, izdaleka sam vidio Douglasa
kako sjedi na ulazu u zgradu.
Rekao je: „Eloá je nestala.” Molim?
Tada se iznutra začuo uzvik: „Odmakni se ili ću pucati!”
Prepoznali smo glas. „Lindemberg, jesi li to ti?”
„Unutra sam.
Izaći ću jedino mrtav. Ubit ću Elou.
Ubit ću dečke koji su ovdje i Nayaru.”
Unutra su bili moja sestra, Nayara, Victor i Iago.
Kad sam saznao da su unutra,
nisam mogao vjerovati.
Nisam mogao vjerovati da se to događa.
PET SATI TALAČKE KRIZE
Rekao je: „Ne zovi policiju.” Rekao sam da neću.
Victorov se tata zabrinuo jer ga nije bilo cijeli dan
i nazvao je policiju.
Znao sam da je riječ o problematičnom dijelu grada.
Manje od 200, 300 metara dalje
prodavala se droga na nekoliko mjesta.
Naredniku Atosu rekli smo:
„Ne približavajte se vratima. Pucat će.”
Lindemberg je vidio policijski auto.
Postao je jako nervozan.
„Rekao sam vam da ne zovete policiju! Sve ću ih pobiti!”
Nazvao sam ga, počeo pregovarati, a on mi je opsovao.
- Moja cura, ta kuja, jebote… - Nisam ti cura.
Začepi!
Rekao sam: „Ne čini to. Smiri se.” Pokušao sam ga smiriti.
„Prestani s ovim dok još nisi ništa učinio.
Pusti ih i sve će biti u redu.”
Mijenjao je raspoloženje.
Katkad bismo mirno razgovarali, kao da smo najbolji prijatelji.
Katkad bi bio nervozan.
Policajci su odlučili da moraju pozvati GATE-ovce,
stručnjake za takve situacije.
Kad ljudi imaju problem, zovu policiju.
Kad policija ima problem, zove GATE-ovce.
U većini slučajeva GATE-ovci poluče dobar rezultat.
Stigao je pregovarački tim, razgovarao s Atosom
i utvrdio o čemu je riječ.
Taktički tim se rasporedio
da može u svakom trenutku upasti u stan.
Snajperisti ubiju otmičara ili ga teško rane.
Pregovarač treba natjerati otmičara da shvati
kako je dogovoreno rješenje najbolje.
Bolje je ići u zatvor. Drugo rješenje je gore.
Eloin slučaj imao je jednu opasnu komponentu.
Emocionalnu rastrojenost.
Takve su situacije izrazito osjetljive.
GATE-ovci su stigli u kombiju. Bili su spremni.
Ušao sam u kombi i odande nastavio pregovore.
Što želiš? Reci mi i pomoći ću ti.
- Što želim? - Da.
Želim ubiti Elou i sebe, ali oslobodit ću Barbie.
Tijekom pregovora rekao je:
„Želim razgovarati s Eloinom mamom, svojom punicom.”
Idemo po nju.
Rekao je da će pustiti Elou čim razgovara s njom.
Doveli su je. Prešli smo ulicu.
Imao sam balistički štiti i s njom sam stao iza štita.
Dali su mi mobitel i rekao je:
„Rekao sam vam da ću učiniti nešto ludo, ali niste mi vjerovali.”
„Liso, vjerovala sam ti, ali sam mislila da ćeš to učiniti sebi.
Sinko, ne čini to.
Za ime Božje, ne čini to.
Pusti cure i dođi dolje.
Ići ću s tobom. Neću te napustiti.”
Promijenio se, znate?
Rekao je: „Ne.
Ako nije moja, neće biti ničija.
Neće odavde izaći živa.”
DEVET SATI TALAČKE KRIZE
Uzeo sam telefon i rekao: „Pusti curu.” „Ne, neću je pustiti.”
„Ali rekao si da hoćeš.” „Odlučio sam da neću.”
Bio sam prvi novinar na mjestu događaja.
Ondje je bila gomila ljudi.
Ljudi koji su živjeli u tom stambenom kompleksu
svi su bili vani.
Tada sam shvatio
da je riječ o neobičnoj situaciji.
Zato sam analizirao samu otmicu,
ali i sve koji su u nju bili uključeni.
Tko je Eloá?
Kakav je Lindemberg?
Kao da su likovi u romanu.
Jednom sam ih odveo u São Caetano.
Došlo je do tučnjave. On ju je prekinuo.
Često je dolazio s njom.
Bio je miran i tih. Nije bio problematičan.
- Bio je u lošem društvu? - Ne.
Takva je ljubav, zar ne? Tko je ne osjeti, ne može to razumjeti.
LINDEMBERGOVA SESTRA
Zajedno su tri godine, a ne mjesec dana.
Evo nekih značajnih događaja.
Dan kad me Lindemberg pitao da mu budem djevojka.
IZ ELOINA DNEVNIKA
Dan kad je Liso rekao da sam žena njegova života
i da želi da se oženimo.
Nisam mislila da je moguće nekoga ovoliko voljeti.
Sve mi je govorila,
ali mi ništa nije rekla o svojoj simpatiji.
Znala je da joj to ne bismo dopustili.
Kad je došao razgovarati s nama, to smo mu i rekli.
Rekla sam mu da ima samo 12 godina. Bila je to tinejdžerska simpatija.
Sve je prihvatio. Rekla sam mu: „Ništa od spojeva.
Ništa od izlazaka.
Možete biti samo kod kuće.”
Počeo mi se sviđati zbog svoje iskrenosti.
ELOIN OTAC
Bio mi je poput sina.
Uvijek sam mu pomagao.
Nije imao kriminalni dosje.
Bio je klinac, radio je.
Nije bio pljačkaš ili serijski ubojica.
Ništa od toga. Da ga ubijemo? Ne!
Nije htio izgubiti tu vezu, tu osobu.
Ljudi su zbog ljubavi kadri učiniti i ono nezamislivo.
Kad je u pitanju zločin iz strasti, često idu na sve ili ništa.
Držao sam se svoje strategije.
Nisam htio da puno vremena prođe između naših razgovora
da ne bi imao vremena razmišljati i djelovati.
Morao sam ga stalno zvati.
Nije smio imati vremena za odmor.
Napokon je rekao: „U redu, uvjerio si me. Pustit ću jednu osobu.”
Ovdje vidimo
da se policija kreće oko zgrade
u kojoj je Lindemberg.
Nastao je velik metež. Situacija je napeta.
VICTOR LOPES DE CAMPOS PREŽIVJELI TALAC
Pisali smo zadaću iz zemljopisa.
Trebali smo ići kod mene
pisati zadaću.
Ali ona je rekla:
„Kod mene nema nikoga. Možemo pripremiti nešto za jelo.”
Bilo je vrijeme ručka.
Kad smo stigli onamo, 20-ak minuta poslije
došao je Lindemberg.
Mislim da nije očekivao da će nas ondje zateći.
Nayara i Iago bili su u vezi.
Pomislio je: „Čekaj malo.”
Pomislio je:
„I Eloá i ja mogli bismo biti zajedno.”
Mislio sam da će me ubiti.
Tada je rekao da najgore tek dolazi, da će užas tek početi.
Rekao je:
„Imam dovoljno metaka za mjesec dana.”
Uvijek je nju krivio.
„Život mi je gotov zbog tebe.
Postala si drolja
zbog računala i interneta.”
Kad bi htio vidjeti što se vani događa,
zgrabio bi Nayaru i uperio joj pištolj u lice.
Upozorio bi nas: „Pokušajte nešto glupo i ubit ću je.”
I Nayara je imala čvrst karakter.
Lindemberg je smatrao da je Nayara kriva.
Krivio ju je za to
što se Eloá nije htjela pomiriti s njim i pokoriti mu se.
ELOÁ SE ZBLIŽILA S NAYAROM NAKON PREKIDA VEZE
Eloá je rekla: „Ne, pomirit ćemo se.
Pusti nas. Prestani s ovim. Bit ćemo zajedno.”
Ali on je rekao: „Ne misliš ozbiljno.
Kad ovo završi, nećeš mi se vratiti. Vratit ćeš se svojim muškim prijateljima.”
U jednom sam se trenutku onesvijestio.
Kad sam se osvijestio, Eloá me tresla.
„Probudi se, Vitinho.”
Rekla je: „Pusti njega. Nije mu dobro.”
Za par minuta rekao je:
„Idi u dnevnu sobu.
Smjesta.”
Victor je izašao i počeo se spuštati. Krenuo sam mu ususret.
Nazvao sam ga i rekao: „Pucao si?”
On će: „Jesam.” „Ali zašto?”
„Da ti dokažem da nisam dobar i da griješiš u vezi sa mnom.”
DESET I POL SATI TALAČKE KRIZE
Dao sam mu 20 minuta da se smiri.
Ponovno sam ga nazvao i nastavio sa svojom strategijom.
Oko sat i pol ili dva poslije rekao je:
„Pustit ću još nekoga.”
Lindemberg je oslobodio dva dječaka.
Nayara, prijateljica bivše djevojke, nije htjela otići kad je saznala
da planira ubiti Elou pa sebe.
Victor i Iago izašli su i rekli nešto što me pogodilo.
Victor je rekao: „Vidiš što tvoj prijatelj radi?”
Grozno sam se osjećao.
Doista mi je bio poput brata.
Bili smo jako bliski. Zajedno smo igrali nogomet.
Kad je shvatio da je stekao moje povjerenje,
počeo se raspitivati o njoj.
„Kako ti je sestra?
Ima li dečka? Mogao bi me upoznati s njom.”
Tada su započeli svoju vezu.
ELOIN STARIJI BRAT
Smatrao sam da ta veza nije dobra ideja.
Živjeli smo u zajednici u kojoj smo se svi poznavali.
Neki su dečki umrli od predoziranja, neki su bili u zatvoru.
Svi su oni zajedno igrali nogomet ili stolni tenis.
Nikad se nisam družio s njima.
Nikad se nismo sprijateljili.
Lindemberga sam katkad viđao s njima i to mi je smetalo.
„Dovraga, taj tip hoda s mojom sestrom.”
Zabrinuo sam se kad je pustio samo dvojicu dječaka.
Bilo bi mu teško držati ih kao taoce
jer bi tako riskirao svoj život.
Što ako se momci udruže protiv njega i nešto pokušaju?
Zabrinuo sam se kad je ostao s dvije cure.
Nazvao sam ga i nastavio razgovor.
Rekao sam: „Daj, Liso, mogu li doći gore? Neću doći do vrata.
Samo te želim vidjeti i razgovarati.”
„Želiš me vidjeti? Stojim pokraj prozora.”
Pitao sam ga: „Jesi li uperio pištolj u mene?”
„Nisam. Bojiš li se oružja? Pa murjak si.”
Rekao sam: „Uperio si ga u mene.” On će: „Dobro, neću više.”
Pogodio je zid. Zamalo me pogodio u lice.
„Pucaš na mene?” On će: „Nemaš pancirku?”
„Što ako me pogodiš u lice?” On će: „Onda si mrtav.” Tada je prekinuo.
Ovo neće tako brzo završiti.
18 SATI TALAČKE KRIZE
Imamo snimke uživo iz Santo Andréa,
gdje 22-godišnji Lindemberg
drži dvije tinejdžerice kao taokinje.
Kad je svanulo, novinari su počeli pristizati.
Stvorila se gužva.
Kad sam došao onamo, sve je već bilo spremno.
Područje je bilo osigurano, novinari udaljeni, policajci posvuda.
Naša je strategija bila da kameru okrenemo prema stanu
da nam ne promakne ništa što se unutra događa.
Znali smo da će se otmičar i taokinje ondje pojaviti.
Oni unutra nisu bili svjesni što se vani događa.
Postalo im je jasno tek kad su to vidjeli na TV-u.
Opet letimo iznad Santo Andréa,
gdje 22-godišnji mladić drži dvije tinejdžerice kao taokinje.
Ovdje sam s Domingosom Pereirom,
Lindembergovim prijateljem s kojim radi godinu dana.
Domingos mi je govorio da je Lindemberg miran dečko.
Kako se ponašao na poslu?
Bio je čovjek od riječi. Nikad nije izostao s posla.
Lindemberg je shvatio da je junak
cirkusa koji je nastao zbog njegova zločina.
Imao je publiku, novinare.
I imao je „ženu svog života”,
koja je igrala glavnu žensku ulogu
u predstavi koja se ondje odvijala.
Začuo se još jedan hitac.
Lindemberg je ispalio četvrti hitac.
Nekoliko se policajaca približava. Provjerit će što se događa.
Lindemberg je pucao
jer mu se nije svidio komentar
jednog novinara.
Tada smo bili sigurni
da taj „običnjak” Lindemberg više nije tako običan.
Sad je kriminalac
koji svima pokazuje da on određuje pravila igre.
Nažalost,
ljudima su loše vijesti zanimljive.
Bilo je mnogo ljudi, jedna duga policijska traka i mnogo policijskih auta.
Nikad nisam vidio toliko policajaca. Nisam mogao vjerovati da to izvodi.
Svi su napeti.
Ljudi ne mogu ići na posao ili izaći autom iz garaže. Ništa ne mogu.
Cijelo je susjedstvo bilo paralizirano.
Za ime Božje, Liso.
Pusti Elou.
Za ime Božje, Liso.
27 SATI TALAČKE KRIZE
Prošlo je više od 24 sata.
Otmica je još u tijeku.
Situacija počinje izmicati kontroli.
Odlučili su me zamijeniti.
Jer nisam postigao nikakav rezultat
i jer sam bio umoran i morao sam se odmoriti.
Zapovjednik Giovanini,
tadašnji zapovjednik GATE-a, preuzeo je postupak pregovora.
Odande se sve vidi.
ADRIANO GIOVANNI ZAPOVJEDNIK GATE-A
Ima pištolj i mnogo streljiva.
Dvoje ljudi drži na nišanu.
Situacija je vrlo komplicirana.
Ovako ćemo, Liso. Nemoj si komplicirati život.
Buraz, ne bojim se.
Došao sam ovamo znajući da neću izaći živ, prijatelju.
Tko je to rekao? Izaći ćeš živ.
Mariš samo za djevojke.
- Želim da svi izađete živi. - Ja ti nisam važan.
Znao sam da ću umrijeti i prije nego što sam došao ovamo.
Da mi nisi važan, već bih ušao u stan.
Sâm sam si kriv.
Sklopio sam dogovor sa sobom da ću doći živ, a otići mrtav.
S otmičarima je uvijek isto. Uvijek imaju zahtjeve.
On nije ništa htio.
Samo je htio provesti još vremena s njom.
Ništa se ne može učiniti jer on ništa ne želi.
Zabrinutost raste jer je prošlo mnogo sati.
Uobičajena taktika iscrpljivanja nije polučila rezultate.
Nije im jasno kako je ovaj momak toliko izdržao
pod tolikim pritiskom policije.
S njim nije bilo lako.
Mislio je da je bolji od svih i svega.
Tada sam mu morao pokazati tko je glavni.
„Isključite mu struju i telefon.”
To nije bio dobar znak.
Policija nije napredovala u pregovorima.
Postali su stroži.
Otmičaru će to smetati. Bit će pod pritiskom.
Upali svjetlo, jebote.
Nemaš izbora. Ne poslušaš li me, sve će krenuti nizbrdo.
A za koga? Ne za tebe, ljepotane.
Ni za prijatelje.
Patit će i djevojke i njihove obitelji.
Izgrdio je policiju. Pobjesnio je.
U tom trenutku više mu se nije moglo vjerovati
jer je izgubio kontrolu.
Novinari su vani, a on je pod velikim pritiskom.
Rekao je mojoj sestri da nazove.
Rekla je: „Mama, molim te. Vjeruješ li mi?”
Rekla sam: „Naravno, dušo.”
Bila sam sretna što razgovaram s njom.
Svi negativni osjećaji
samo su nestali.
Rekla sam: „Naravno da ti vjerujem.”
„Mama, reci im da uključe struju, molim te.
Zamoli ih da je ponovo uključe.”
Nisam dvojila. Rekla sam: „Reci im da uključe struju!”
Moj se muž uzrujao i rekao: „Ne možemo to tražiti od njih.”
Prekinuo je razgovor.
Ubit ću i nju i sebe.
I što ćeš time postići?
- Da, ali… - To nije ni za koga dobro, Liso.
Ubit ću je, a nećeš ni znati.
Zavezat ću je i izbosti.
Ne moram pucati da bih je ubio.
Zvučao je odlučno.
„Ako ne uključiš struju, ubit ću ih.”
32 SATA TALAČKE KRIZE
Tu i tamo bih čuo:
„Vidim ga. Imam li dopuštenje da pucam?”
„Nemaš.”
Dobra večer. Policija zasad inzistira na pregovorima.
Žele iscrpiti Lindemberga.
Žele da ga svlada umor.
I što onda? Mogu ti uključiti struju.
Ali moraš mi pokazati dobru volju. Još to nisi učinio.
U posljednjih nekoliko sati otmičar je pokazao znakove umora.
Stjerali smo ga u kut.
Bili smo gotovo izjednačeni
po pitanju moći, a on je to primijetio.
Ocu jedne od tinejdžerica Lindemberg je rekao
da će je pustiti.
Očekujemo da će se to uskoro dogoditi.
Kružile su glasine
da je pregovarao,
da će nekoga pustiti.
U tom trenutku nismo imali mnogo informacija.
Vidimo kako djevojka odlazi.
Sretan ishod za Nayaru.
Vode je u lokalnu bolnicu.
Vjerovao sam strategiji policije.
Mislio sam da će izaći dok je drži ili da će tražiti…
Da će tražiti da Tina ili ja dođemo gore,
ili možda Douglas, pa da siđemo zajedno.
Kad je pustio Nayaru,
mislili smo da je došlo do napretka.
Međutim, bojao sam se da će joj nauditi.
Bojao sam se da će je silovati
ili učiniti nešto slično tomu.
43 SATA TALAČKE KRIZE
Imamo snimke uživo iz helikoptera.
Povećao se broj novinarskih vozila
oko stambenog kompleksa u kojemu se odvija otmica.
Nayara je rekla policiji da je vezao i tukao četvero tinejdžera.
Veliki mediji već su bili na dobrim lokacijama.
Unajmili su stanove.
Svi su se snalazili kako znaju.
Svi su se izmiješali.
Znatiželjnici, novinari, policija…
Ljude je sve zanimalo.
Kad je tema bila otmica,
kad su mediji izvještavali o tome, ljudi su pokazivali interes.
Ljudi ne žele napustiti ovo područje.
Žele vidjeti pozitivan ishod.
Lindemberg i Eloá su ondje.
Uzeli smo dodatni televizor
da nam ništa ne promakne.
Jedna je postaja izvještavala o tome 24 sata na dan.
To je bilo poput realityja.
Danas vidimo da je policija na više lokacija oko zgrade.
Jučer smo vidjeli samo ovaj auto…
Novinari su išli iza zgrade. Pokušali su ući u druge stanove.
Išli su od jedne do druge zgrade.
Sakrili su se na manjem brdu u nadi da će nešto snimiti.
Ometali su operaciju.
Naše taktike i strategije
ugrozila je prisutnost novinara
i medijsko praćenje.
Naša prisutnost u ovakvom slučaju ništa ne remeti.
Policija to kaže kad počne gubiti kontrolu.
Lakše je svaliti krivnju na nešto drugo.
Oni mogu udaljiti novinare.
„Smetate nam. Morate se maknuti.”
Hoće li biti teško? Da. Hoćemo li se žaliti? Hoćemo.
Ali udaljite novinare. Jednostavno je.
Iako su ogradili područje,
više kilometara dalje bio je helikopter
opremljen moćnim kamerama, koje su mogle snimiti
i naše GATE-ove značke.
Posvuda su bile kamere.
Nije bilo granica.
Mi novinari nismo dobivali odgovore.
Kad bismo nešto pitali policiju, oni bi rekli: „Radimo na tome.”
Ali koliko je sati već prošlo?
Zaista sumnjam, pogotovo u ovom slučaju,
da je vojna policija imala definiranu strategiju.
Dva policajca u susjednom stanu čaše su rabili kao prislušne uređaje.
Čuli smo batine, psovke, premještanje namještaja.
U svakom trenutku možda ćemo morati ući.
Neprestano sam se pitao zašto policija ne uđe.
Zašto snajperisti nešto ne učine?
Imali su snajperiste. Jedan je bio ondje cijeli dan i noć.
Bio je u istom položaju.
Zašto ne reagiraju?
Apsurdno.
Mišljenje javnosti itekako ima utjecaj.
Gledaju ga na nacionalnoj televiziji.
Govore: „O, ne. On nije kriminalac.”
Do ponedjeljka u 13.30 h Lindemberg je bio običan dečko.
Nakon svađe s djevojkom
nabavio je pištolj ili dva i došao se svađati s njom.
Imao je podršku medija. Prikazivali su sve događaje vani.
Zato su ga uvjerili da je dobar dečko.
Ljut je, ali to se može riješiti.
VLADA NIJE ODOBRILA PUCANJE NA LINDEMBERGA
Vlasti su se bojale kritika
u slučaju da odobre Lindembergovo ubojstvo.
Zarobio je dvije djevojke, ali „nije bio kriminalac”.
GATE-ovci su vrlo oprezni i suptilni.
Zato što ovo mora imati sretan završetak.
Nitko ne smije stradati i slučaj će biti riješen.
U pregovorima su rekli:
„Ne možemo ga ubiti jer guverner smatra da je on
dobar dečko koji je doživio slom.”
Ponavljali su da ima posao, da već neko vrijeme radi za istu tvrtku.
„DOBAR DEČKO” PLAĆAO RAČUNE PRIJE PROVALE U STAN BIVŠE DJEVOJKE
Ljudi vole idealizirati zločine iz strasti.
Sami stvore tu priču.
To se postepeno gradi.
Potrebno je puno vremena za to.
Što mislite, zašto je to učinio?
Ne znam. Zato što je voli.
Danas bih pitala još nešto. „Mislite li da je to ljubav?”
„TOLIKO MU SE SVIĐA DA JE IZGUBIO RAZUM”
Nisu ga predstavili kao kriminalca,
nego kao nesretno zaljubljenog dečka.
„Nije naudio ostalim taocima, zar ne?
Nije tako loš.”
Dobro se sjećam skupine djevojaka kako viču:
„Lindemberg, gdje si? Došla sam te vidjeti!”
Pogledaj kroz prozor!
- Pogledajte, ljudi! - Lindemberg!
Jebote!
Ljudi su vani uzvikivali njegovo ime
zato što se sve pretvorilo u cirkus i jer je dobio i prihvatio tu ulogu.
„Postajem važan, ja sam glavni, a ona će ostati ovdje.”
Vidio je to i pomislio: „Ja sam zvijezda!”
Lindemberg Alves pojavio se nekoliko puta na prozoru kupaonice.
Pucat će.
U trenutku nepažnje
Eloá je otvorila prozor i pokazala da je dobro.
Zatim su se čuli Lindembergovi uzvici.
Zatvori prozor, jebote!
A Eloá?
Jesu li je poslušali?
Kad je dobila priliku da kaže što misli
ili pokaže kako se osjeća?
Kriminalac je postao glavni lik ove priče.
O njoj smo znali vrlo malo.
Znali smo da ima 15 ili 16 godina.
Da su bili neko vrijeme u vezi,
a onda je ona prekinula s njim.
Kad su ušli u vezu, ona je imala 12, a on 19 godina.
Imala je 12 godina, bila je…
Tek je bila postala tinejdžerica. Još je bila djevojčica.
Ali kad je malo sazrela, pomislila je: „Ma čekaj malo.”
Zar ne?
„Ovo više nije dobro za mene. Želim prekinuti.”
No on je smatrao da je posjeduje i nije prihvaćao prekid.
Jednom prilikom razgovarale smo u autobusu i rekla je:
„Dečko mi je ljubomoran.” Pozvala sam je vani.
Rekla je: „Ljubomoran je. Zbog njega ne izlazim.”
Sjećam se kad su prvi put prekinuli.
Meni bi se pretvarao da plače.
Tražio je da joj nosim darove.
Tražio je usluge od mene.
Zato sam je svakog dana gnjavio.
„Moraš se pomiriti s njim.”
Kad su zaista prekinuli,
postao je još ljubomorniji.
Tada ju je počeo pratiti do ulaza u školu.
Otišao sam po nju u školu.
Promatrao sam je.
Uplašila se kad je vidjela motocikl.
Pogledao sam je i pitao: „Što je? Što te preplašilo?”
Ali već sam znao odgovor. Vidio sam da se boji.
Kad bi vidjela motocikl,
mislila bi da je to on.
Isuse, pomozi mi.
IZ ELOINA DNEVNIKA
Prolazim kroz teško iskušenje i dođe mi da odustanem od svega.
Gospode, pomozi mi.
Čuvaj me.
Krenula je na tri tečaja.
Njezin je život tek počinjao.
Tata ju je uvijek vodio i dolazio po nju.
Ali tog je dana morao raditi, pa je išla autobusom.
Udario ju je po leđima. Ošamario ju je.
Došla je kući uplakana.
Plakala je.
Čim sam to čuo, otišao sam do njega.
Rekao sam: „Stari, prekinuli ste, zar ne?
Moja sestra ne želi da se pomirite.”
Pogledao me u oči i rekao mi da je nije udario.
„Priznaj da si udario moju kćer.”
„Nisam je udario, gospodine.
Ona pretjeruje. Laže.”
Obećao je da joj neće ništa učiniti.
Obećao je.
Ali više mu nisam vjerovala.
Ali moj muž jest.
Htio je razgovarati sa mnom.
Bio sam s GATE-ovcima.
Nazvali su ga, a onda su mi dali telefon.
Govorio je o tom danu kad sam ga posjetio.
Rekao je: „Još mi se za to nisi ispričao.”
Onda sam…
Pomislio sam: „Kvragu.”
GATE-ov pregovarač rekao mi je: „Ispričaj mu se.”
Rekao sam: „Stari, ako je to razlog, odmah ću se ispričati.
Nema problema. Dođi i ispričat ću ti se.
Nisam mislio da te to toliko povrijedilo.”
Svaki bi brat to učinio.
Rekao je: „Ne, sad sam ovdje.
Ja o svemu odlučujem. Gdje si sad?”
Uzrujao se i htjeli su da prekinem vezu.
47 SATI TALAČKE KRIZE
Danas je treći dan otmice i još nema napretka.
Policija je dvaput zvala Lindemberga.
Pozivi su trajali nekoliko sekundi i nije ništa tražio.
Rekao bi da ne želi razgovarati i prekinuo razgovor.
Nazvali su me i rekli: „Pomoći ćeš s pregovorima.
Mi više ništa ne možemo.
Ništa ne postižemo.
Pregovori su zapeli.”
GATE je ispravno postupio.
Uočili su da između Lindemberga i Eloina brata
postoji snažno prijateljstvo.
Možda bi mogao pomoći.
- Iako je bio dijete? - To nije nikakav problem.
Nisam to dovodila u pitanje.
Nadala sam se dobrim rezultatima.
Sve što su nam rekli…
Učinili smo sve što su nam rekli.
Giovanini ga je nazvao.
Pitao je: „Što želiš?” Bio je prilično agresivan.
Rekao sam: „Ja sam.”
„Tko?”
„Zar ne prepoznaješ moj glas? Douglas je.”
Tada se smirio.
Znaš da sam oduvijek na tvojoj strani.
Pomagao sam vam da se pomirite.
Hvala ti.
Zato te molim da uzmeš u obzir naše prijateljstvo.
Znao sam da ćeš tražiti da je pustim.
Pa…
Ne, zaboravi na moju sestru.
Govorim o nama dvojici, o našem prijateljstvu.
To je sad najvažnije.
Reci mi što želiš.
Hajde, izađimo.
Bit će sve u redu.
Na tvojoj sam strani.
Izaći ćemo i upoznati nove ljude.
Nemam vremena za to. Idem u zatvor. Ondje će me ubiti.
Ondje će me linčovati.
Ne, ne ideš u zatvor. Stigao ti je odvjetnik.
Vjerovao sam da sve mogu popraviti.
U mojoj glavi bili smo tako bliski prijatelji
da sam mislio da mogu sve riješiti.
Policija je rekla:
„Želi da to Douglas učini.”
Douglas je bio s njima.
„Douglase, uzmi ovo, uzmi ono.”
Je li pas u hodniku?
Da, odvest ću je do stubišta. Ako je ne uzmeš, umrijet će od gladi.
Jer ne želi doći ovamo.
- Dobro. - Dovest ću dva psa.
Dobro, stižem.
Douglas je bio dijete.
Mogao ga je nastrijeliti dok se vraćao.
Bio bi još jedna žrtva. Nitko nije znao što mu je u glavi.
Morao sam čitati s papira
ono što su mi pisali.
Nisam mogao reći što želim. Samo sam čitao s papira.
Idemo, Liso.
Što misliš…
Odlučit ću u sljedećih nekoliko sati.
Odluči već jednom. Idemo van.
Pusti me da odlučim. Nisam pri sebi.
Nervozan sam zbog tvoje sestre.
Htio sam ući u taj stan
i pretući ga.
Ali nisam smio ništa reći.
Prekinut ću razgovor jer tvoja sestra nešto izvodi.
Začepi. Pusti me da razgovaram s njim.
Želim čuti što mi želi reći. Začepi!
Začepi!
Opusti se, ignoriraj je.
Prekinut ću ako progovori.
Želiš mi nešto reći, ali ona ti ne dopušta. Hajde.
Reci joj da je molim da bude tiho.
To je tako tužno.
Ti si s druge strane linije.
Čuješ kako ti sestru napada
tip koji ti je bio najbolji prijatelj.
Teško je to objasniti.
To je nešto što neću…
Nikad to neću zaboraviti.
Nikad mu to neću oprostiti.
Nikad.
Jesi li odlučio?
Razmišljam.
Razmisli. To je dobro.
Gdje je Adriano?
Pokraj mene.
- Daj mi ga. - Dobro.
Halo, Liso?
Imam jedan zahtjev.
Da? Što želiš?
Ona želi jesti.
- Želiš li i ti jesti? - Ne, jest ću nešto odavde.
Da?
Pojede li nešto nezdravo, bit će joj loše. Treba pravu hranu.
Htio je da dođem
i donesem mu hranu.
I…
Giovanini je pitao: „Kako da ti je dostavi?”
50 SATI TALAČKE KRIZE
Hoće li sići?
Situacija je napeta.
Uže od posteljine visi s prozora.
Očekivanja su velika. Možda će se spustiti.
Nitko ne zna što će se sada dogoditi.
Bila sam na drugoj strani. „Eloá je na prozoru!”
Nisam mogla… Počela sam trčati.
Kćeri moja!
Smiri se, mama.
Vikala sam: „Dođi, dušo!” Mislila sam da će se spustiti niz uže.
Rekla je:
„Smiri se, mama.”
Kćeri moja!
- Kćeri moja! - Smiri se.
Dušo, spusti se!
Smirite se, ne približavajte se.
Smirite se.
Molim vas, smirite se.
Vidio sam da se pokušava kontrolirati, ali ruke su joj se tresle.
Vidjeli smo da joj se ruke tresu.
U tom trenutku
izvještavanje o slučaju dobilo je novu dimenziju.
Cijeli Brazil govorio je o Eloinom slučaju.
Počeli smo tražiti nove informacije
koje bismo mogli otkriti.
Nešto što drugi izvjestitelji još nisu znali.
Gospođo, je li se osjećala loše?
Ne znam, nisam bila ovdje.
Vidjeli smo to na TV-u.
TRAGEDIJA POVEĆALA GLEDANOST
Počeli su umanjivati ozbiljnost situacije.
Zanimalo ih je što su jeli za ručak
i jesu li se tuširali
jer su mediji to pratili.
Nažalost, svi su htjeli drukčije vijesti.
Policija kaže da su poslali rižu, grah,
odrezak i pomfrit, što je Lindemberg tražio.
Doimalo se kao da se ljudi nadaju da ta priča neće nikad završiti.
Nadam se da će sve dobro završiti.
Da će se oženiti tom djevojkom koju voli, zar ne?
Ljudi su bili opčinjeni.
U lošem smislu.
Kao kad prolazite pored prometne nesreće.
Ne volite krv, ali ne možete odoljeti da ne pogledate.
Počeli smo shvaćati da je riječ o osjetljivoj situaciji.
Prošla je jedna cijela noć
pa druga pa treća.
Nije bilo promjena. Policija nije ušla u stan.
Što snimamo? Zgradu. Kamera je okrenuta prema stanu.
To je područje bilo poznato po kriminalu.
Boravak ondje preko noći za novinare je bio opasan.
Naoružani kriminalci počeli su se slobodno kretati
među gledateljima tog filma strave.
Dileri su se žalili.
Zbog policije su gubili veliku zaradu.
Govorili su: „Hej, novinaru. Ako ga vi ne izbacite, mi ćemo.
Maknite policiju i sredit ćemo ga.”
Ušli bi i ubili ga.
Mogli su to učiniti, a on se toga bojao.
I policija se bojala da će se to dogoditi.
58 SATI TALAČKE KRIZE
Netko ga je odlučio nazvati iz jedne televizijske postaje.
Nakon toga nastala je zbrka.
Vratio sam se u redakciju, umoran.
Svi su bili jako umorni.
Sreo sam dvije producentice.
Rekle su: „Razgovarale smo s Lindembergom.”
Zaprepastila me ta informacija.
„Što ste snimile?”
Rekle su: „Nismo to snimile.”
Rekao sam: „Uzmite kameru i snimajte me.
Nazovimo ga. Ako se javi, imamo snimku.”
Tko je?
Bok, Lindemberg, mi smo prijatelji obitelji.
Samo želimo znati je li sve u redu.
Tko si ti?
Ja sam Luiz Guerra. Kako si?
- Prijatelji smo… - Luiz Guerra je.
Radim za Soniju Abrão. Zovem uime tvoje obitelji.
Mama ti je očajna. Želi znati je li sve u redu.
Ti si novinar?
Da. Želimo znati jesi li dobro.
Zabrinuti smo za tebe.
Bio sam jako nervozan.
Bio sam napet i umoran nakon toliko sati i…
Shvatio sam da bih mogao utjecati na situaciju.
Mogao je povući okidač i reći: „Snimaš li ovo?
Sad ću je ubiti.”
- Prenosite li uživo? - Snimamo.
Mogu objaviti sve što želiš.
Naš razgovor?
Razgovarajmo. Želim ti pomoći.
Želim ti pomoći i reći ti
da načelnik jamči tvoju sigurnost.
Ne brini se, sinko.
Ne želim da se itko približi zgradi.
Ako se tko približi…
Kad je načelnik došao i pozvonio,
skoro sam pucao u Elou.
Da je ušao, sad bismo bili mrtvi.
Nazvao je otmičara
i intervjuirao ga
kao da snima ekskluzivni prilog.
To je kazneno djelo.
Čekaj, ona će nešto reći.
Daj da razgovara s nama.
Zdravo.
Bok, Eloá. Luiz Guerra je. Kako si?
Tko ste vi?
Luiz Guerra, novinar Sonije Abrão. Kako si?
Dobro.
Bila je vrlo snažna. Rekla je da je sve u redu.
Glas joj je drhtao.
Bila je…
Moglo se čuti da je plakala.
Počeo sam naslućivati da je situacija opasna.
Nije se šalio.
Želiš li što poručiti svojoj mami?
Zanima me kako su ona i moja obitelj.
Dobro su.
- Sve je… - Poljubite moje roditelje za mene.
- Ti možeš… - Recite im da ih volim.
Ponovi to. Pošalji im pusu.
Želim poručiti mami da je volim.
I tati.
Volim ih.
Otmičareva predaja postala je upitna
nakon njegovog razgovora s jednom TV postajom.
Nakon tog razgovora otmičar se više ne javlja na telefon.
Zašto bi itko htio intervjuirati Lindemberga
dok drži Elou zatočenom?
Zbog tog je poziva Lindemberg stvorio sliku
da je daleko važniji nego što jest.
To je neizmjerno naštetilo ovom slučaju.
Neizmjerno.
66 SATI TALAČKE KRIZE
Situacija je danas postala još napetija
u stanu u Santo Andréu, u regiji ABC São Paula.
Lindemberg je odveo Elou do prozora kupaonice.
Mobitel mu je u ruci.
Pregovori se nastavljaju.
Više je ne želim. Nikad više.
Mrzim je.
Što mora učiniti da je pustiš?
Mora biti pristojna i pokazati razumijevanje, što ona ne čini.
Kako to misliš da ne pokazuje razumijevanje?
Kad razgovaram s njom, vrišti i histerizira.
- Kaže da je želim gađati čašom. - Udaraš me.
Rekao je da je umoran i da će se predati.
Giovanini ga je zamolio da uzme pištolje i stavi ih u zahod.
Rekao je: „Dobro, izaći ću.
Ostavit ću oružje u kupaonici kao što si mi rekao.
Eloá i ja izaći ćemo držeći se za ruke.
Doći ću do Nayare.
Uhvatit ću Nayaru za ruku,
uhvatit ću Douglasa za ruku, a onda se predati.”
Lindemberg je obećao okončati otmicu
ako se Nayara vrati u stan.
Svi koji ovo gledaju puni su nade.
Nayaru su vratili radi pregovora.
Bila je to strateška odluka rukovoditelja za krizne situacije,
ministra javne sigurnosti i tužitelja.
- Bok, Nayara. - Kako si?
- Jesi li bolje? - Jesam. Jesi li se smirio?
Miran sam.
Hoćeš li doista učiniti to što govoriš?
- Da. Vjeruješ li mi? - Vjerujem ti.
Bok, draga.
- Dolaziš li gore? - Dolazim, draga.
Dobro, ispred vrata.
- Nemoj da policajci dođu. - Dobro.
- Niti jedan. - Dobro. Daj mi ga na telefon.
- Sve će biti u redu. - Hoće.
Kao što sam obećala. Dobro?
- Dobro, bok. - Bok. Volim te.
Odlučili su da taktički tim neće intervenirati
jer je Nayara dobila upute da se zaustavi na donjem katu
kako bi razgovarala s Lindembergom.
Kad sam se počeo penjati po stubama,
vidio sam ga na prozoru kupaonice.
Njega i Elou.
Stao sam gdje sam trebao stati.
Tada ga više nisam čuo jer je mobitel bio kod Nayare.
Vidio sam policajce,
ali nju više nisam vidio.
Odjednom sam vidio…
Policajac me pozvao. „Hajde.”
I otišao sam.
A onda je nastao potpuni kaos.
Je li Nayarin povratak bio pogreška?
Majka je pristala.
Bila je s pripadnicima GATE-a.
Izvukli su je, a potom je vratili onamo.
Sad misle da smo mi krivi. Napravili su glupost.
Tinejdžere ne smijete dovoditi u tako opasnu situaciju.
Zapovjedništvo operacije kaže da Nayara nije taokinja.
Sama je odlučila vratiti se u stan.
Nismo to očekivali od nje.
Pristupili smo situaciji kao da moje dijete…
Imam troje djece.
Kao da je jedno od njih unutra.
Kao da sam svoje dijete
poslao umjesto Nayare.
NISMO POGRIJEŠILI. OPET BISMO TO UČINILI
Nayara se nije nikad trebala vratiti u taj stan.
GATE je ušao u povijest kao prva jedinica
koja je povećala broj talaca.
Ušla sam i smirila sam ga.
Dobro je, miran je. Dobro?
Odlučio je.
- Dobro? - Dobro.
Ništa se neće dogoditi vašoj kćeri.
Vjerujem ti, Liso.
Bit ćete dobro svi troje.
To sam ti rekla i onaj dan.
To sam rekla i na TV-u.
Svi troje doći ćete kući živi i zdravi.
Ne brini se.
Dobro?
Silazimo za nekoliko minuta.
Dobro.
Ne brini se.
- Dobro. Mirna sam. Bok. - Bok.
Ako dosad nije ispunio nijedno obećanje,
zašto bi to sad učinio?
Mnogo je puta rekao da će pustiti Elou.
„Pustit ću je nakon ovoga ili onoga. Reci mu da dođe gore i zaštiti me.”
Nikad nije održao riječ.
76 SATI TALAČKE KRIZE
Vrijeme prolazi, a ništa se ne događa. Očekivanja rastu.
Nayara je još u stanu.
Članovi obitelji još čekaju.
Eloina majka Cristina
u ovom je stanu i čeka vijesti.
Gledatelji su ludi za ovakvim sadržajem.
Zapravo, budimo iskreni,
ovo je sjajna priča.
Policija je nekoga poslala da bude talac.
Otmičar ih je sve nasamario i…
Kolega iz Globa ukorio me rekavši: „Pogledaj što si učinio.
Nisi to trebao učiniti.”
A zatim sam vidio da ga Zelda Mello također intervjuira.
Pustit ću je kao što sam i druge pustio.
Neću reći kad točno.
Neću to najaviti.
Jednostavno će se dogoditi.
Zbog interesa gledatelja počeli su se natjecati
tko će sljedeći s njim razgovarati.
Oni ne surađuju, pa neću ni ja.
Žališ li zbog ovoga?
Još ne žalim ni za čim.
Zaslužila je ovo.
Učine li nešto glupo,
umrijet ćemo i ona i ja.
S kojim pravom Lindemberg
drži djevojku na nišanu
i daje intervju?
Sve se pretvorilo u cirkus.
Nisam onakav kakvim me smatraju. Ne želim trunuti u zatvoru.
Postao je zvijezda.
Lindemberg je postao zvijezda.
Pustili su ga da uživo govori što želi.
Naš produkcijski tim razgovarao je s Lindembergom.
Više neće učiniti ništa nepromišljeno.
Neće. Obitelji mogu biti mirne.
Htjela sam razgovarati s njim kao majka.
Nije se javljao.
Meni se nije htio javiti, ali razgovarao je s novinarima.
Samo Bog zna što smo proživljavali.
Čim je Lindemberg shvatio da su mediji na njegovoj strani,
manje je pregovarao s policijom.
Iskoristio je taj prostor na nacionalnoj televiziji.
Gledanost je bila nevjerojatna.
Sve je više zastrašivao policiju.
Komunikacija između Lindemberga, policije i novinara
raspala se.
Tada je samo jedna osoba vodila igru.
Lindemberg.
95 SATI TALAČKE KRIZE
Podne.
Dres nogometnog kluba São Paulo
visi s prozora stana.
Na naše iznenađenje,
nekoliko sati poslije glavni trener NK São Paula,
koji je bio i vijećnik,
došao je pomoći s ovim slučajem.
Želimo da sve dobro završi.
Može vjerovati policiji.
Nisu ovdje da ga kazne. Ovdje su da ga zaštite.
Bilo je jasno da se situacija otela kontroli.
Svi su htjeli pronaći rješenje.
Junak ove priče postat će onaj tko pronađe rješenje.
Situacija je toliko eskalirala
da rješenja više nije bilo jer je već prošlo pet dana.
Budući da nismo jeli kako treba,
bilo mi je jako loše.
Pomogli su mi liječnici hitne pomoći.
Vidjeli su da ću doživjeti srčani udar.
Rekao je da će umrijeti, ali da mu to nije važno.
Bilo mu je važno samo da mu se kćer izvuče.
ZABRANA PRILAZA
Pregovori ne napreduju.
Policija je zato pribjegla taktici koju je već upotrijebila.
U utorak su u stanu isključili struju.
Ovaj put Lindemberg i djevojke nemaju hrane.
Bacili su ruksak kroz prozor da bi im u njega stavili hranu,
ali odbili su njihov zahtjev.
Bojao sam se ishoda.
Lindemberg ni u jednom trenutku
nije pokazao da surađuje.
Ne možemo provaliti.
Unutra je troje djece. Kako da provalimo?
On nije bio dijete.
Ne razumijete.
Unutra je taokinja.
Odakle ljudima ta suluda potreba
da idealiziraju kriminalca? Ne.
97 SATI TALAČKE KRIZE
Oko 14 h
počeli su pregovori o dokumentu.
Lindemberg zahtijeva dokument
kojim mu se jamči da mu neće nauditi
kad se bude predao.
Ljubazno vas molim da mu kažete
da sam tužitelj
i da jamčim njegovu sigurnost
te da će sve dobro završiti.
Došao je tužitelj.
Prikazali su ga na televiziji
kako bi im povjerovao.
Napisali su dokument i potpisali ga.
Poslali su ga Lindembergu užetom.
Možda se ovaj slučaj bliži kraju.
Vjerujem da je tako.
Čak i ako se malo naspavao,
emocionalno je iscrpljen.
Opametit će se.
Vjerujem da će se predati za nekoliko sati.
Vrlo je nervozno odgovorio:
„Poslali su mi dokument koji ne razumijem.
Ne razumijem te škrabotine.” Dakle, bilo je beskorisno.
Nisam mu vjerovao.
Ako se boji smrti, neka se preda.
Policija ga ne bi ubila pred novinarima.
100 SATI TALAČKE KRIZE
Najduža talačka kriza
u São Paulu traje već više od 100 sati.
Otprilike peti dan
Lindemberg se počeo ponašati posve drukčije nego dotad.
Vidim
malog anđela koji mi govori: „Ne čini to.”
A vražićak mi govori: „Učini to.”
Tu su anđeo i vrag. Vrag mi govori da to učinim.
„Samo naprijed, nemoj stati.”
Anđeo govori: „Ne čini to.” Zbunjen sam i nervozan.
Nemam osjećaja, nemam srca.
Bezdušan sam.
Želim te zamoliti za uslugu.
Reci im da upadnu u stan.
Policija mi je prišla
i rekla:
„Jučer ju je cijeli dan tukao.”
Bio sam…
Nisam znao što da mislim.
Pomislio sam: „Zašto već jednom ne uđu i ne privedu ovo kraju?”
Zahvalan sam na svemu što si učinio, dobro?
Ali želim…
U jednom ćeš trenutku morati razmisliti.
- Reci im… - Zvuči suicidalno.
Reci im da si umoran.
Netko će te zamijeniti.
Naredit će da upadnu u stan i sve ću okončati, u redu?
Postalo je nemoguće
razgovarati i pregovarati s njim
koristeći se logikom.
Vrlo je jasno dao do znanja
da će provesti u djelo svoju namjeru da ubije Elou i sebe.
Dakle, ako bi se od tog trenutka iz stana začuo hitac,
taktički tim smio bi upasti.
Sastavili smo tim koji će izvršiti upad u stan.
Policija je na vrata već bila postavila eksploziv.
Sve je bilo spremno.
Tužiteljstvo i odvjetnik tog klinca
dolaze na konferenciju za novinare.
Organizirali su konferenciju s brigadirom Félixom,
zapovjednikom cijele operacije.
Brzo smo otišli onamo.
Novinari su bili spremni za pitanja.
Molim za malo strpljenja.
Moram po opremu
da ovo obavimo kako treba.
Napetost se mogla rezati nožem. Nije bilo nikakvih informacija.
Ništa novo nismo saznali.
- Idemo. - Idete unutra?
Svi trče, pogledajte.
Lindemberg! Za ime Božje!
Liso!
Raznijeli smo vrata koja je zabarikadirao stolom.
Policu za knjige stavio je iza stola.
Ušli su!
Nisam ga vidio.
Sakrio se iza zida, ovako.
Ispred zgrade vlada kaos!
Nayara je izašla.
Vidimo kako oslobađaju djevojke.
Bože! Gdje je Eloá?
Gdje je Eloá?
Moj Bože!
Iz stana su se čuli pucnjevi.
Nastrijelio ju je.
- Nastrijelio ju je? Na tlu je. - Na tlu?
Evo što smo vidjeli.
Nayara je silazila niz stube s rukom punom krvi na ustima.
Zatim se spustio policajac s mojom sestrom
u naručju.
Oprostite, ljudi.
Kad su Elou odveli na nosilima, u nesvijesti,
mislim da je u tom trenutku
cijeli Brazil shvatio
o kakvom je kaotičnom slučaju riječ.
Uhvatili su ga.
Pogledajte! Ono je Lindemberg.
Nije li to on?
Lindemberg izlazi. To je on u crvenom.
U lisicama je.
Držite ga!
17. LISTOPADA, 22 H BOLNICA SANTO ANDRÉ
Moj sin Ronickson
rekao mi je da ju je nastrijelio.
Rekao je: „Tata…
Dvaput ju je nastrijelio.”
Pitao sam za njega. „A oni njega?”
„Slušaj.”
„Jesu li ga ustrijelili?” „Nisu, tata. Eloá je primila dva hica.”
Slomio sam se. Onesvijestio sam se, ne znam.
Eloina operacija upravo je završila.
Preživjela je, živa je.
Kirurzi koji su je operirali
uskoro bi trebali dati izjavu novinarima.
Došli su liječnici i rekli:
„Učinili smo sve što smo mogli.
Sad je sve u Božjim rukama.
Ranio ju je u glavu.
Učinili smo sve što smo mogli.”
Onda sam…
Samo sam se srušila.
Nisam znala da ju je ranio u glavu.
Rekli su da je u komi.
Odveli su me…
Odveli su me da je vidim.
Nije mi bilo dobro. Rekla sam: „Dušo, mama je tu.”
Pozlilo mi je.
Izveli su me iz sobe.
Nakon tragičnog ishoda otmice jedno je pitanje neodgovoreno.
Je li policija pogriješila?
Nije bilo naredbi.
Tim je čuo hice iz pištolja i ušao.
Fábio, je li policija zaista reagirala na hice
koje je taj klinac ispalio?
Forenzičari će morati objasniti je li prvo on pucao
ili je do pucnjave došlo zbog upada policije.
Čak i nakon što su je pustili kući,
Nayara je došla dati izjavu
tužiteljima i načelniku policije.
Nayara!
Prema Nayarinom iskazu,
Lindemberg nije pucao prije eksplozije.
Je li lagala?
Nije lagala. Bila je žrtva.
Bila je usred kriznog događaja.
Ima 15 godina.
Lako je moguće da se zabunila.
Možda je u ovom trenutku zbunjena i ništa ne razumije.
Hitac koji je Lindemberg ispalio bio je okidač za GATE-ovu akciju.
I točka. Nimalo u to ne sumnjam.
Nema dokaza
da se začuo hitac iz pištolja
tijekom 12 minuta prije eksplozije.
Došlo je do eksplozije.
Prvo je došlo do eksplozije,
a zatim su se čuli pucnjevi.
Da, to je istina.
Stvorili su lažnu priču kako bi državu oslobodili krivnje.
Guverner se ispričao Eloinoj obitelji,
ali je branio odluke pregovaračkog tima.
GATE je vrlo iskusna specijalna postrojba.
Vrlo su hrabri.
Vrlo su dobro pripremljeni.
U Eloinom slučaju vidjeli smo
da su snajperisti imali mnoštvo prilika
da ustrijele otmičara,
a nisu dobili tu naredbu. Zašto?
Kako su tvoji roditelji?
Drže se nekako.
Potreseni su, ali…
Novo medicinsko izvješće o Eloinu stanju…
- Eloá Pimentel… - Eloá Cristina da Silva…
- U kritičnom je stanju. - Životno je ugrožena.
Ima vitalne funkcije, diše…
- Napravljen je novi test. - Još jedna operacija.
Stanje se nije poboljšalo.
Djevojka je u kritičnom stanju.
Moja žena je došla i rekla: „Gotovo je.
Gotovo je.
Eloá je mrtva.”
Bila sam slomljena.
Nisam znala što da radim.
Htjela sam umrijeti.
Ali moji su me sinovi zagrlili.
Ronickson i Douglas.
Shvatila sam da imam još dvoje djece.
Rekao sam…
„Gotovo je, znaš? Gotovo je.”
Ljudi su došli izdaleka kako bi joj odali posljednju počast.
Cijeli je Brazil stao na dan Eloina sprovoda.
GRAZIELI OLIVIERA ELOINA PRIJATELJICA
Smatrao sam se krivim.
Zato nisam znao što bih joj rekao.
Ništa mi nije padalo na pamet.
Nisam se mogao prestati kriviti.
Samo sam šutio i promatrao.
Kako je majci koja čeka 100 sati?
Sto sati nama je pet dana.
Majci je to cijela vječnost.
Tih 100 sati za ovu majku nije završilo.
Tih 100 sati trajat će do kraja njezina života.
I cijeli taj metež prešao je sve granice.
Postao je proizvod.
A zatim je sve završilo.
Svi su otišli, a njezina je obitelj ondje ostala.
Predstava je završila.
Otišli smo.
Spremili smo reflektore
i otišli.
Zar to želimo?
Želimo li kao društvo biti takvi?
Kao novinari, društvo, policajci. Je li to zaista ono što želimo?
I dan-danas ljudi kažu da sam odgovoran za Eloinu smrt.
Rekli su da sam ja kriv.
Uvjeravam vas i sve koji gledaju
da su svi novinari htjeli biti na mome mjestu.
Otišao sam na mjesto zločina. Odveo sam gledatelje onamo.
13. VELJAČE 2012. SUĐENJE
Smijao se dok je prolazio pored mene. Svima se smijao u lice.
Njemu…
Nije mu bilo žao.
Da je tada i postojao zakon o femicidu,
ne bi ga spriječio da poželi ubiti Elou.
Međutim, društvo postaje sve svjesnije tog problema.
Smatram da je napredak jako spor,
ali sad ipak shvaćamo
da je problem nasilja nad ženama vrlo ozbiljan.
Cijelo poslijepodne vladalo je iščekivanje,
i u sudnici Santo Andréa i ispred nje.
Tužiteljstvo i obrana čekali su odluku porote.
Treba ga osuditi.
- Koliku kaznu treba dobiti? - Što veću.
Uništio mi je obitelj, znate?
A sad…
Moramo živjeti s tim.
Živimo s tim.
Ali ta rana još boli.
Kako bi bilo da je Eloá…
Nije upoznala moju kćer.
Dakle?
Danas je 21. lipnja, Ronicksonov rođendan.
Nadam se da će doći u São Paulo da dan provede s nama.
Cijeloj obitelji jako nedostaje.
Danas je 5. kolovoza, rođendan mog mlađeg brata,
Evertona Douglasa, kojega jako volim.
Nadam se da će ovo biti sretan dan.
Što ću raditi 2008.?
Prvo, ići ću na plažu.
Drugo, malo ću se odmoriti.
Treće, pronaći ću posao.
Četvrto,
postat ću Lisova zaručnica.
Lindemberg Alves osuđen je na 98 godina zatvora.
Uspio je smanjiti kaznu na 39 godina.
Trenutačno izvršava kaznu u poluotvorenoj kaznionici.
Vlada São Paula je 2018. morala Nayari Rodrigues isplatiti
naknadu za učinjenu štetu.
Eloina obitelj nikad nije dobila odštetu od državnih vlasti.
Nakon Eloina slučaja Ministarstvo sigurnosti São Paula
donijelo je odluku o strožim protokolima
i ograničavanju prisutnosti medija tijekom pregovora u otmicama.
Obitelj je odlučila donirati njezine organe.
Sedmero ljudi primilo je
Eloino srce, pluća, gušteraču, jetra, bubrege i rožnice.
Prijevod titlova: Tina Vlakančić